આ યોજનામાં 60,000 ઝૂંપડાના પુનર્વસન થવાના છે અને અન્ય સુવિધાઓ ઊભી કરીને ટાઉનશિપ બનશે તેથી સરકારે આ યોજનાને ખાસ ચારની ફ્લોર સ્પેસ ઇન્ડેક્સ પ્રદાન કરી છે. એક અંદાજ પ્રમાણે આના કારણે પાંચ કરોડ ચોરસ ફૂટથી વધુ રહેવાસી કે વ્યવસાયી વેચી શકાય એવી જગ્યા આ યોજનામાંથી ઊભી થશે, જે ડેવલપર કંપની માટે નફાકારક રહેશે. જો કે ધારાવી ઍરપોર્ટના નજીકના દસ કિલોમિટરના પરિસરમાં હોવાથી ત્યાં બિલ્ડિંગની ઊંચાઇ સંબંધી નિયંત્રણો પણ લાગેલા છે. તેથી જ બે બિલ્ડિંગો વચ્ચેની જગ્યા ખૂબ મહત્ત્વનો મુદો છે. ગૃહનિર્માણ વિભાગે આ હેતુસર બે બિલ્ડિંગો વચ્ચેના અંતરમાં છૂટછાટની માગણી કરી હતી.